### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på 0,5 mio. kr. til ekstraordinær registrering af natur. Der søges om anlægsbevilling til det samlede rådighedsbeløb på 0,5 mio. kr.

## Indstilling

Direktøren indstiller, at der gives en anlægsbevilling på i alt 0,5 mio. kr. finansieret af rådighedsbeløbet i 2024 til ekstraordinær registrering af natur.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2024 er der afsat et rådighedsbeløb på 0,5 mio. kr. til ekstraordinær registrering af natur. Der søges om anlægsbevilling til det samlede rådighedsbeløb på 0,5 mio. kr.

Teknik- og miljøudvalget har på møde i juni 2021 besluttet form og proces for naturregistreringen. Naturtyperegistreringen i 2024 fortsætter med sammen form og proces.

Der er på Teknik- og Miljøudvalgets møde i december 2023 en orientering om status for naturtyperegistreringen i 2023 og den videre registrering i 2024.

Der søges om anlægsbevilling til det samlede rådighedsbeløb på 0,5 mio. kr. til ekstraordinær registrering af natur. Registreringen forventes påbegyndt i foråret 2024 og afsluttet ved udgangen af 2024.

## Økonomiske konsekvenser

Der er afsat et rådighedsbeløb på i alt 0,5 mio. kr. i 2024 til ekstraordinær registrering af natur. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.